Document ID: 31998R1286

ΚΑΝΟΝΙΣΜΟΣ (ΕΚ) αριθ. 1286/98 ΤΗΣ ΕΠΙΤΡΟΠΗΣ της 22ας Ιουνίου 1998 σχετικά με την επαναφορά της είσπραξης των κανονικών τελωνειακών δασμών που εφαρμόζονται σε ορισμένα πλατέα προϊόντα έλασης, από σίδηρο ή από όχι σε κράμα χάλυβες, καταγωγής της Πρώην Γιουγκοσλαβικής Δημοκρατίας της Μακεδονίας, δικαιούχα μιας δασμολογικής οροφής που προβλέπεται από τον κανονισμό (ΕΚ) αριθ. 273/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 77/98 του Συμβουλίου, της 9ης Ιανουαρίου 1998, για ορισμένες διαδικασίες εφαρμογής της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (1), και ιδίως το άρθρο 3 παράγραφος 1,
Εκτιμώντας:
ότι, στο άρθρο 2 του κανονισμού (ΕΚ) αριθ. 273/98 της Επιτροπής, της 2ας Φερβουαρίου 1998, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών και με τον καθορισμό κοινοτικής επιτήρησης ποσοτήτων αναφοράς για ορισμένα προϊόντα καταγωγής της Πρώην Γιουγκοσλαβικής Δημοκρατίας της Μακεδονίας (2), προβλέπεται ότι τα προϊόντα τα αναφερόμενα στο παράρτημα Β του εν λόγω κανονισμού επωφελούνται απαλλαγής από τελωνειακούς δασμούς στα πλαίσια δασμολογικών οροφών 7
ότι το άρθρο 3 παράγραφος 1 του κανονισμού (ΕΚ) αριθ. 77/98 προβλέπει ότι, μόλις καλυφθεί κάποια δασμολογική οροφή, η Επιτροπή μπορεί να θεσπίσει κανονισμό για την αποκατάσταση, μέχρι το τέλος του ημερολογιακού έτους, των δασμών που ισχύουν έναντι τρίτων χωρών για τις εισαγωγές των εν λόγω προϊόντων 7 ότι η κοινοτική επιτήρηση που προβλέπεται στο άρθρο 2 παράγραφος 3 του κανονισμού (ΕΚ) αριθ. 273/98 έδειξε ότι οι προτιμησιακές εισαγωγές των προϊόντων στο πλαίσιο της δασμολογικής οροφής με αύξοντα αριθμό 25.0230 έχουν υπερβεί αυτή τη δασμολογική οροφή 7
ότι η κατάσταση αυτή μπορεί να είναι πολύ επιζήμια για τον εν λόγω κοινοτικό τομέα και απαιτείται η επαναφορά της είσπραξης των τελωνειακών δασμών 7
ότι γι' αυτό είναι σκόπιμο να αποκατασταθεί η είσπραξη των τελωνειακών δασμών για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα που αναφέρονται στο παράρτημα, καταγωγής της Πρώην Γιουγκοσλαβικής Δημοκρατίας της Μακεδονίας, για τα οποία ανοίχθηκε δασμολογική οροφή από τον κανονισμό (ΕΚ) αριθ. 273/98, επαναφέρεται η είσπραξη των κανονικών τελωνειακών δασμών από τις 26 Ιουνίου και έως τις 31 Δεκεμβρίου 1998.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 1998.

Labels: 18
3
15
1